— На жаль, сёння ў вобласці функцыянуе малая колькасць новых экспазіцый, а цікавасць да старых музейных залаў, натуральна, у мясцовага насельніцтва невялікая, — адзначыў суразмоўца. — З іншага боку, у нас не так даўно адкрыўся новы музей у Верхнядзвінску (які, натуральна, таксама дае прырост наведвальнікаў), а напрыканцы года адчыніў свае дзверы Музей гісторыі прыватных калекцый у Віцебску. Так што прырост наведвальнікаў у 2017 годзе, перакананы, абавязкова будзе працягвацца ў межах даведзеных Дзяржпраграмай паказчыкаў.